*1.pielikums Informatīvajam ziņojumam*

*"Pārskats par Ieslodzīto resocializācijas pamatnostādņu*

*2015.-2020. gadam un Ieslodzīto resocializācijas pamatnostādņu*

*2015.-2020. gadam īstenošanas plāna ieviešanas rezultātiem"*

**Detalizēta informācija par Ieslodzīto resocializācijas pamatnostādņu 2015.-2020. gadam un Ieslodzīto resocializācijas pamatnostādņu 2015.-2020. gadam īstenošanas plāna ieviešanas rezultātiem**

|  |  |  |  |  |
| --- | --- | --- | --- | --- |
| **1. RĪCĪBAS VIRZIENS** | | **SAMAZINĀT NOTIESĀTĀ ANTISOCIĀLAS PERSONĪBAS IEZĪMES UN KRIMINĀLĀS ATTIEKSMES** | | |
| **Nr.p.k.** | **Pasākums** | **Darbības rezultāts** | **Rezultatīvais rādītājs** | **Izpildes gaita** |
| ***1.1. Esošo RVN instrumentu novērtējums un resocializācijas programmu validitātes izpēte un pilnveidošana, jaunu RVN instrumentu un resocializācijas programmu iegūšana*** | | | | |
| 1. | Pētījumi par IeVP un VPD esošo RVN instrumentu validitāti un RVN instrumentu attiecīga pilnveidošana | Notiesāto noziedzīgās uzvedības riski un resocializācijas vajadzības tiek izvērtētas ar atbilstoši aktualizētiem RVN instrumentiem | Pamatojoties uz validitātes izpētes rezultātiem pilnveidoti 3 RVN instrumenti | **ESF[[1]](#footnote-2):** 2016. gada 9. decembrī starp IeVP un CFLA parakstīta Vienošanās par Projekta Nr.9.1.3.0/16/I/001 "Paaugstināt resocializācijas sistēmas efektivitāti" (turpmāk – Projekts 9.1.3.) īstenošanu. Darbība Projektā 9.1.3. tika uzsākta 2017. gada 1.ceturksnī.  2017. gada 2. ceturksnī tika pabeigts riska un vajadzību novērtēšanas instrumenta (turpmāk – RVN) lauka pētījums "Speciālistu viedoklis par metodi "Riska un vajadzību novērtējums"", kuru īstenoja Projekta 9.1.3. Risku un vajadzību novērtēšanas bloka (turpmāk – RVN bloks) pētnieki. Pētījumā ir konstatēti IeVP esošā vispārējā RVN instrumenta trūkumi. Uz pētījuma iegūto secinājumu pamata tika izstrādāti priekšlikumi IeVP esošā vispārējā RVN instrumenta pilnveidošanai: 1) veikt pētījumu/-us par IeVP esošā vispārējā RVN instrumenta ticamību un validitāti; 2) precizēt saturiskus elementus/riska vērtēšanas kritērijus, izslēgt liekos kritērijus, iekļaut trūkstošos; 3) samazināt riska vērtēšanas kritēriju skaitu, iekļaut pilnveidotā instrumentā tikai risku prognozētspējīgus kritērijus; 4) optimizēt mācības par instrumenta lietošanu; 5) digitalizēt RVN (izstrādāt elektronisko vidi), kurā varētu īstenot RVN.  2017. gada 4. ceturksnī tika pabeigts IeVP esošā vispārējā RVN satura validitātes pētījums “Risku prognozes teorija un riska faktoru apkopojums”, kuru īstenoja Projekta 9.1.3. RVN bloka pētnieki. Pētījumā tika novērtēta IeVP esošā vispārējā RVN saistība ar teorētiskajām atziņām un empīriskajiem pētījumiem par recidīvu prognozējošiem riska faktoriem. Uz pētījuma iegūto rezultātu pamata tika izstrādāti priekšlikumi IeVP esošā vispārējā RVN instrumenta tālākai satura pilnveidošanai (1) grupēt pazīmes, balstoties uz galvenajiem noziedzīgās uzvedības riskiem (Andrews & Bonta, 2010); 2) piešķirt faktoriem tādu svaru kopējā riska vērtējumā, kas atbilst vērtējamās pazīmes ietekmei uz recidīvu; 3) veikt izpēti par faktoru saistību ar recidīvu un izslēgt no instrumenta faktorus, kuru ietekme uz recidīvu nav pierādīta; 4) pārskatīt vērtējamo pazīmju skaitu); 5) līdztekus statiskajiem faktoriem saglabāt dinamiskos faktorus RVN; 6) iekļaujot pazīmes, kas raksturo dinamiskā riska faktorus, īpaša uzmanība ir jāpievērš tam, kā tiks konstatētas un atspoguļotas izmaiņas/dinamika). Ņemot vērā, ka pastāv virkne specifisku riska faktoru, kas saistīti ar kādu specifisku riska aspektu (dzimumnoziegumu izdarīšanas risks, vardarbīgu noziedzīgu nodarījumu risks), tika secināts, ka ir nepieciešami: 1) RVN instrumenti dzimumnoziedzniekiem un 2) RVN instrumenti vardarbības riska novērtēšanai. Darbs ar IeVP esošā vispārējā RVN instrumenta pilnveidošanu turpināsies pēc RVN bloka darbības plāna līdz Projekta 9.1.3. nobeigumam (2019./2022. gadā).  2018. gada 4. ceturksnī tika pabeigti 2 pētījumi par VPD esošajiem dzimumnoziedznieku RVN instrumentu, proti Static-99R un STABLE-2007, validitāti (“Pētījums par Static-99R prognostisko validitāti Latvijas dzimumnoziedznieku izlasē” un “Pētījums par STABLE-2007 prognostisko un inkriminanto validitāti Latvijas dzimumnoziedznieku izlasē”), kurus īstenoja Projekta 9.1.3. RVN bloka pētnieki. Tika konstatēts, ka gan Static-99R, gan STABLE-2007 kopējais punktu skaits statistiski nozīmīgi prognozē dzimumnoziedznieku recidīvu, abiem instrumentiem ir augsta prognozes spēja. Papildus tika izvērtēta STABLE-2007 inkriminantā validitāte un tika atklāts, ka STABLE-2007 statistiski nozīmīgi uzlabo dzimumnoziedznieku recidīva prognozi, salīdzinot ar gadījumu, kad prognozēšanai izmanto tikai Static-99, kas ļauj ieteikt izmantot un kombinēt abus instrumentus dzimumnoziedznieku recidīva riska līmeņa novērtēšanā Latvijā.  2018. gadā tika pilnveidoti abi augstāk minēti VPD esošie instrumenti – Static-99R un STABLE-2007: pilnveidoti to instrumentu kodēšanas noteikumi, izvērtēta instrumentu validitāte (darbu īstenoja Projekta 9.1.3. RVN bloka pētnieki). 2018. gadā sadarbībā ar Projekta 9.1.3. Mācību bloku 2018. gadā notika Static-99R mācības VPD darbiniekiem darbiniekiem. Tika apmācīti 59 VPD darbinieki. VPD jau iepriekš apmācītus speciālistus iepazīstināja ar novērtēšanas pieeju, kas atspoguļota noteikumu jaunākajā versijā. Līdz ar to ir īstenota instrumenta autoru prasība veikt mācības, izmantojot jaunos kodēšanas noteikumus. 2018. gadā 4. ceturksnī tika pabeigts darbs ar divu esošo VPD instrumentu pilnveidošanu – Static-99R un STABLE-2007.  **NFI[[2]](#footnote-3) (VPD):** 2017. gadā tika pabeigts pētījums par VPD pamata RVN instrumenta (pilngadīgiem un nepilngadīgiem probācijas klientiem) prognostisko validitāti, konstatējot, ka tā ir apmierinoša un atbilstoša pasaules labajai praksei. Attiecīgi, šī RVN metodiskajos materiālos un informācijas sistēmā “Probācijas lietu uzskaites sistēma” tika veikti pilnveidojumi atbilstoši saņemtajām pētnieciskajām rekomendācijām, lai RVN prognostisko validitāti uzlabotu. Eksperta konsultācijas īstenotas daļēji, jo konsultācijām paredzētās aktivitātes daļēji īstenotas ar NFI un VPD pētnieku resursiem. |
| 2. | Trūkstošo RVN instrumentu adaptācija un ieviešana IeVP un VPD | Nodrošināti tādi trūkstošie RVN instrumenti IeVP un VPD, ar kuriem var noteikt galvenos noziedzīgās uzvedības riskus un atbilstošās resocializācijas vajadzības | 3 jaunu specializētu riska un vajadzību novērtēšanas instrumentu piesaistīšana | **ESF:** 2018. gada 2. ceturksnī Projektā 9.1.3. tika pieņemts lēmums par jaunā IeVP RVN instrumenta, proti, Satic-99R, ieviešanu, un tika uzsākts darbs pie tā. 2018. gada 4. ceturksnī tika pabeigts 1 pētījums par Static-99R prognozes validitāti ("Pētījums par Static-99R prognostisko validitāti Latvijas dzimumnoziedznieku izlasē"), kuru īstenoja Projekta 9.1.3. RVN bloka pētnieki. Tika konstatēts, ka Static-99R kopējais punktu skaits statistiski nozīmīgi prognozē dzimumnoziedznieku recidīvu, instrumentam ir augsta prognozes spēja. 2018. gadā tika pilnveidoti šī instrumenta kodēšanas noteikumi (darbu īstenoja Projekta 9.1.3. RVN bloka pētnieki). 2018. gadā notika Static-99R mācības IeVP darbiniekiem. Tika apmācīti 116 IeVP darbinieki. Lai oficiāli ieviestu šo instrumentu IeVP, tika pieņemts lēmums 2019. iegūt oficiālu instrumenta autoru atļauju izmantot šo instrumentu Latvijas ieslodzījuma vietās, ar ko būs pabeigta Static-99R instrumenta ieviešana IeVP.  2018. gada 2. ceturksnī Projektā 9.1.3. tika pabeigts pētījums par papildus nepieciešamajiem RVN instrumentiem IeVP (dzimumnoziedzniekiem un vardarbīgajiem ieslodzītajiem) – "Pētījums par vardarbīga nodarījuma izdarīšanas riska novērtēšanas un samazināšanas iespējām: novērtēšanas instrumentu un korekcijas programmas pārņemšanas pamatojums: Vardarbības riska skala/ Vardarbības riska skala dzimumnoziedzniekiem un Vardarbības samazināšanas programma" (pētījumu īstenoja Projekta 9.1.3. RVN bloka pētnieki sadarbībā ar Projekta 9.1.3. Resocializācijas programmu bloka pētniekiem). 2018. gada 3. ceturksnī tika pieņemts lēmums par papildu divu jauno IeVP RVN instrumentu, proti, VRS (riska un vajadzību novērtēšanas skala vardarbīgajiem) un VRS-SO (riska un vajadzību novērtēšanas skala dzimumnoziedzniekiem) iegūšanu un tika uzsākts darbs pie stratēģijas izstrādes šo instrumentu ieviešanai. 2018. gada 4. ceturksnī tika izstrādāts šo divu jauno IeVP RVN instrumentu pārņemšanas plāns.  2017. gada 1.ceturksnī tika pieņemts lēmums par viena jauna un viena pilnveidota RVN instrumenta VPD izstrādi vai iegūšanu. Tika pieņemts lēmums pilnveidot esošo VPD Dinamisko riska faktoru novērtēšanas instrumentu (vispārējā un vardarbīgā noziedzīgā nodarījuma riska novērtēšanai) un izstrādāt vienu jaunu instrumentu, proti, pusaudžu/jauniešu novērtēšanas instrumentu. Darbība 2018. gadā netika īstenota, ir plānots to turpināt 2019. gadā.  2018. gada 2. ceturksnī tika uzsākta darbība pie RVN instrumentu elektroniskās vides izstrādes atbilstoši iepriekš minētajiem pētījuma secinājumiem. 2018. gadā tika izstrādāts apraksts par nepieciešamajām e-RVN sadaļām, kā arī tika uzsākts darbs pie iepirkumu dokumentācijas sagatavošanas. |
| Apmācīti 900 darbinieki IeVP un VPD |
| 3. | Resocializācijas programmu standarta un akreditācijas sistēmas izstrāde un ieviešana | Resocializācijas programmas tiek izstrādātas, balstoties uz vienādiem principiem, tās atbilst noteiktām kvalitātes prasībām; izstrādāts un ieviests resocializācijas programmu standarts un akreditācijas sistēma | Izstrādāts resocializācijas programmu standarts, t.sk. rokasgrāmata | **ESF:**2018. gada 3. ceturksnī Projektā 9.1.3.tika izstrādāts iekšējā normatīvā akta projekts “Resocializācijas programmu vadītāju atlases, sagatavošanas darbam ar programmām un profesionālā atbalsta pasākumu organizēšanas kārtība”. 2018. gada 4. ceturksnī turpinājās darbs pie resocializācijas programmu īstenošanas kārtības projekta izstrādes.  2018. gada 3. ceturksnī tika pabeigti pētījumi "Resocializācijas programmu akreditācijas sistēmas izveide: ārvalstu resocializācijas programmu akreditācijas sistēmu izpēte" un "Resocializācijas programmu akreditācijas sistēmas izveide: Latvijā esošo resocializācijas programmu akreditācijas sistēmas izpēte" iekļaujot priekšlikumus resocializācijas programmu akreditācijas procesa un kvalitātes nodrošināšanas pasākumu pilnveidošanai Latvijā.    2017. gada 5. decembrī ar tieslietu ministra rīkojumu Nr. 1- 1/387 tika izveidota darba grupa resocializācijas programmu akreditācijas sistēmas izveidošanai, kas aktīvi darbojās 2018. gadāun turpinās darboties arī 2019. gadā.  Līdz 2018. gada beigām tika veikti dažādi starptautiskas konferences par resocializācijas programmu standarta, t.sk. rokasgrāmatas, izstrādi, resocializācijas programmu akreditācijas sistēmas izveides rezultātiem, plānošanas un sagatavošanās darbi, tai skaitā iepirkumu dokumentu sagatavošana. |
| 4. | Esošo resocializācijas programmu validitātes izpēte un pilnveidošana | Aktualizētas un pilnveidotas resocializācijas programmas; precīzāk iedarbojas uz noziedzīgās uzvedības risku novēršanu | Veikti 11 (9 IeVP un 2 VPD) pētījumi par esošo resocializācijas programmu efektivitāti VPD un IeVP | **NFI (VPD):** Pārskata periodā veikti pētījumi par VPD sociālās uzvedības korekcijas programmu efektivitāti (programmas "Vielu lietošanas menedžments", "Emociju menedžments", "Cieņpilnu attiecību veidošana") tika pabeigti un programmas pilnveidotas saskaņā ar pētnieciskajām rekomendācijām.  **ESF:** 2018. gada 1. ceturksnī tika izveidots sociālās uzvedības korekcijas programmu izvērtēšanas instruments, kas tika izmantots IeVP un VPD programmu izvērtēšanā. 2018. gada 4. ceturksnī tika izstrādāti 4 pētījumi par resocializācijas programmu – "*Cognitive skills"* (Kognitīvās prasmes), Stresa mazināšanas programma, Motivācijas programma, EQUIP – validitāti.  2018. gada 2. ceturksnī tika izstrādāts pētījuma ziņojums (“Latvijas brīvības atņemšanas iestādēs 2015.  – 2017. gadā īstenotās resocializācijas programmas un to īstenošanas kārtība”). Visā pārskata periodā norisinājās resocializācijas programmu validitātes izpēte (IeVP esošas 9 resocializācijas programmas).  2018. gada 2. ceturksnī tika izstrādāts lauka pētījuma ziņojums “Valsts probācijas dienesta probācijas programmu validitātes izpēte: Programma seksuālos noziegumus izdarījušo personu monitoringam un uzraudzībai, Temzas ielejas dzimumnoziedznieku grupu darba programma”.  2018. gada 2. ceturksnī tika izstrādāts lauka pētījuma ziņojums par Latvijas brīvības atņemšanas iestādēs 2015.‑ 2017. gadā īstenotajām resocializācijas programmām un to īstenošanas kārtību. 2018. gadā tika izveidota darba grupa "Vardarbības mazināšanas programmas" un RVN instrumentu (VRS/VRS-so) pārņemšanai (IeVP 21.09.2018. rīkojums Nr.186).  2018. gada 1. ceturksnī tika veikta probācijas programmas "Temzas ielejas dzimumnoziedznieku grupu darba *TVSGOP* programma", kura sevī ietver probācijas klientu sociālās uzvedības korekciju, izciešot sodu dzimumnoziedzniekiem sabiedrībā,) programmas ietvaros izmantojamo 6 psiholoģisko testu psihometriskā analīze, lai novērtētu šo testu uzticamību un validitāti. 2018. gada 3. ceturksnī tika izstrādāts starpziņojums, kurā tika iekļauti priekšlikumi probācijas *TVSOGP* programmas "Temzas ielejas dzimumnoziedznieku grupu darba programma" kvantitatīvai efektivitātes izpētei. |
| 19 esošu resocializācijas programmu kvalitātes pārbaude (t.sk. atkārtota programmu izvērtēšana un pilnveidošana) |
| 5. | Trūkstošo resocializācijas programmu iegūšana vai izstrāde | Trūkstošo resocializācijas programmu ieviešana IeVP un VPD ļauj precīzāk iedarboties uz noziedzīgās uzvedības riskiem, t.sk. notiesātā sociāli pozitīvas brīvā laika pavadīšanas iemaņas samazinās noteiktu noziedzīgās uzvedības risku | Veikti 2 pētījumi par papildus nepieciešamajām resocializācijas programmām IeVP un VPD | **ESF:** 2018. gada 2. ceturksnī tika izstrādāts pētījuma ziņojums “Pētījums par vardarbīga nodarījuma izdarīšanas riska novērtēšanas un mazināšanas iespējām: novērtēšanas instrumentu un korekcijas programmas pārņemšanas pamatojums”, šobrīd turpinās izpēte par resocializācijas programmām, kuras varētu tikt virzītas pārņemšanai no 2020. gada. 2018. gada 3. ceturksnī tika izveidota darba grupa šīs programmas un instrumentu pārņemšanai (IeVP 21.09.2018. rīkojums Nr.186).  2017. gada 4. ceturksnī tika izstrādāts ziņojums "Trūkstošo resocializācijas programmu pielāgošana vai izstrāde: specializētas resocializācijas programmas atsevišķām ieslodzīto mērķa grupām". 2018. gada 3. ceturksnī tika izstrādāts starpziņojums par resocializācijas programmu senioriem ieslodzījumā un ieslodzīto vecāku prasmju attīstīšanas programmām. 2018. gada 4. ceturksnī tika sagatavota tehniskā specifikācija iepirkumam par ieslodzīto vecāku prasmju attīstīšanas programmas izstrādi un ieviešanu.  Līdz pārskata perioda beigām norisinājās pētījuma izstrāde par VPD un IeVP trūkstošajām resocializācijas programmām (pētījumu ziņojumi tiks iesniegti 2019. gada 2.ceturksnī).  2018. gada 2. ceturksnī tika uzsākta resocializācijas programmu elektroniskās vides izveide. Līdz pārskata perioda beigām norisinājās plānošana un iespējamo risinājumu izpēte. |
|  |  |  | Ieviestas 5 jaunas resocializācijas programmas IeVP un VPD | Projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" (turpmāk – Projekts 9.1.2.) ietvaros 2017. gadā tika īstenotas 5 darba prasmju attīstības programmas, iesaistot 116 ieslodzītos. 2018. gadā tika īstenotas 57 darba prasmju attīstības programmas iesaistot 808 ieslodzītos. 2018.gadā tika uzsāktas un īstenotas profesionālās pilnveides izglītības programmas un neformālās izglītības programmas ieslodzītajiem. Kopā 2017. - 2018.gadā ir īstenotas 62 darba prasmju attīstības programmas, kurās tika iesaistīti 924 ieslodzītie. |
|  |  |  | Pasākumu skaits (t.sk. darba prasmju veicināšanas un brīvā laika pasākumu skaits gada laikā ieslodzījuma vietās |  |
| ***1.2. IeVP un VPD personāla pietiekama skaita nodrošināšana, atlases, apmācību sistēmas pilnveidošana, profesijas standartu izstrāde, darbinieku profesionālās noturības stiprināšana*** | | | | |
| 1. | IeVP un VPD darbinieku apmācību sistēmas pilnveidošana | Pilnveidotā IeVP un VPD apmācību sistēma nodrošina kvalitatīvu darbinieku sagatavošanu | Veikts pētījums par IeVP un VPD mācību programmu vajadzībām | **ESF:**2018. gada 2. ceturksnī Projektā 9.1.3. tika pabeigts pētījums "Par Ieslodzījuma vietu pārvaldes un Valsts probācijas dienesta nodarbināto kompetencēm un Ieslodzījuma vietu pārvaldes nodarbināto mācību vajadzībām".  2018. gada 2. ceturksnī tika pabeigta mācību programmas "Ieslodzījuma vietu apsardze" IeVP apsargiem pilnveidošana. 2018. gada 2. ceturksnī tika pabeigta mācību programmas "Probācijas darbinieka profesionālās pilnveides programma" aktualizēšana.  2018. gada 4. ceturksnī notika divas Projekta 9.1.2. un IeVP ekspertu ārvalstu vizītes, iegūtā informācija tika izmantota tehniskās specifikācijas sagatavošanai attiecībā uz mācību programmu izstrādi ieslodzījuma vietu resocializācijas darbiniekiem, drošības daļu darbiniekiem un vadības līmeņa darbiniekiem.  **Līdz ar to viens no šī darbības rezultātā rezultatīvajiem rādītājiem "Aktualizētas 2 VPD un IeVP iepriekš projektos izstrādātās mācību programmas" ir sasniegts.** |
|  |  |  | Izstrādātas 3 jaunas mācību programmas IeVP darbiniekiem:  1) ieslodzījuma vietu vadības līmenim;  2) resocializācijas darbiniekiem;  3) drošības daļu darbiniekiem. |  |
|  |  |  | Aktualizētas 2 VPD un IeVP iepriekš projektos izstrādātās mācību programmas |  |
| 2. | Jaunā Liepājas cietuma darbinieku specifiskā apmācība | Darbu jaunajā Liepājas cietuma uzsāk kvalificēti darbinieki | Apmācīti 100 darbinieki | **VB[[3]](#footnote-4):** Ņemot vērā to, ka jauna cietuma kompleksa Alsungas ielā 29, Liepājā, būvniecībai Ministru kabineta 2017. gada 8. septembrī (sēdes protokola Nr. 44 1. §) noteica jaunu termiņu jaunā cietuma būvniecības pabeigšanai (2023. gads), arī jaunā Liepājas cietuma personāla apmācības tiks veiktas 2022.-2023.gadā. |
| 3. | Darbinieku ikgadējā apmācība IeVP un VPD | Ieslodzījuma vietās un VPD strādā atbilstoši kvalificēti darbinieki | Ikgadējo apmācību laikā apmācīti 130 VPD un IeVP darbinieki | **VB (VPD)**:  2017. gadā VPD ikgadējās mācībās piedalījās 1449 VPD nodarbinātie (tēmas – Brīvprātīgā darba un līdzgaitniecības attīstība dienestā; Brīvprātīgā darba un līdzgaitniecības attīstība dienestā un integrēšana uzraudzības funkcijā; Mācību kurss elektroniskās uzraudzības jomā; Mācību kurss līdzgaitniecības lietu vadītājiem, kuri strādā ar nepilngadīgajiem un jauniešiem; Uzraudzības īstenošanas e-mācību klātienes ievadseminārs; Uzraudzības īstenošanas e-mācību noslēguma klātienes seminārs; Zināšanu un prasmju atjaunojošās mācības uzraudzības funkcijā; Kolēģu konsultācijas uzraudzības jomā; Atjaunojošs kurss programmu vadītājiem „Grupu vadīšanas pamati”; Grupas darba dzimumnoziedzniekiem programmas vadītāju mācības 5 daļas; Jauniešu uzvedības korekcijas programma „Uzmanību! Gatavību! Starts!” 2 daļas; Probācijas programmu resursu menedžments - teorētiska un praktiska apgūšana ar tiesībām vadīt probācijas programmas: „Dzīves skola 2” un „Vienkārši par sarežģīto”; Profesionālās pilnveides mācības probācijas programmu vadītājiem (kognitīvi biheiviorālā terapija; sociālās uzvedības korekcijas darbs grupās); Kolēģu konsultācijas probācijas programmu jomā; Zināšanu un prasmju pilnveides semināri piespiedu un sabiedrisko darbu jomā; E-mācību noslēguma klātienes seminārs piespiedu un sabiedrisko darbu jomā; Kolēģu konsultācijas piespiedu un sabiedriskā darba jomā; Zināšanu un prasmju atjaunojošās mācības izlīguma jomā; Izlīguma koordinatoru konsultatīvās mācības; Darbs ar spēcīgām emocijām; Izvērtēšanas ziņojumu sagatavošanas e - mācību klātienes seminārs; Zināšanu un prasmju atjaunojošās mācības darbiniekiem, kuri sagatavo izvērtēšanas ziņojumus elektroniskās uzraudzības jomā; Kompleksās funkciju mācības par aktualitātēm RVN, izvērtēšanas ziņojumu, uzraudzības un probācijas programmu jomā; Mācības/konsultācijas par starpinstitucionālās sadarbības mehānismiem; Zināšanu un profesionālās pilnveides semināri par kombinēto sodu izpildi; Mācības par radikalizācijas jautājumiem; Ievads darbā ar dzimumnoziedzniekiem. RVN dzimumnoziedzniekiem; Dažādības aspekti probācijas darbā; Kvalitātes vadības sistēmas iekšējo auditoru kvalifikācijas uzturēšanas mācības; Mācības par noziedzīgiem nodarījumiem pret tikumību un dzimumneaizskaramību interneta vidē; Motivējošā intervēšana; Motivējošā intervēšana – zināšanu atjaunošana; Sarunas prasmju attīstības treniņš; Komandas vadīšana, mērķu izvirzīšana un personāla motivēšana šo mērķu sasniegšanai (vadītāju vasaras skola)).  2017. gadā no VPD valsts budžeta līdzekļiem nodrošinātas mācības izlīguma funkcijas īstenošanā, kurās kopumā piedalījās 14 brīvprātīgie.  2018. gadā no VPD valsts budžeta līdzekļiem nodrošinātas mācības gan izlīguma funkcijas īstenošanā, gan līdzgaitniecībā iesaistītajiem, kurās kopumā piedalījās 58 brīvprātīgie.  2017. gadā:  1) mācībās par darbu ar dzimumnoziedzniekiem nodrošinātas 131 VPD nodarbinātajam (Kolēģu konsultācijas dzimumnoziedznieku lietu vadītājiem; Kolēģu konsultācijas dzimumnoziedznieku programmas vadītājiem; Grupas darba ar dzimumnoziedzniekiem programmu vadītāju mācības; Seminārs ""Noziedzīgi nodarījumi pret tikumību un dzimumneaizskaramību interneta vidē""; Dzimumnoziedznieku lietu vadītāju mācības);  2) mācības par darbu ar bērniem un jauniešiem nodrošinātas 61 VPD nodarbinātajam (Korekcijas programmas jauniešiem ""Uzmanību! Gatavību! Starts!"" vadītāju mācības; Seminārs par līdzgaitniecību lietu vadītājiem, kuri strādā ar nepilngadīgajiem un jauniešiem);  3) mācības par darbu ar radikalizētām personām nodrošinātas 45 VPD nodarbinātajiem.  2018. gadā:  1) mācības par darbu ar dzimumnoziedzniekiem nodrošinātas 161 VPD nodarbinātajam (Kolēģu konsultācijas dzimumnoziedznieku programmas vadītājiem; Mācības par jauno RVN instrumentu dzimumnoziedzniekiem; Ikgadējā konference speciālistiem darbā ar dzimumnoziedzniekiem; Aktualitātes UZR un IZ funkciju īstenošanā dzimumnoziedzniekiem);  2) mācības par darbu ar radikalizētām personām nodrošinātas 64 VPD nodarbinātajiem."  IeVP un VPD darbinieku specifiskā sagatavošana darbam ar dažādu mērķa grupu probācijas klientiem un ieslodzītajiem:  1) radikalizētām personām (treneru un darbinieku apmācība), 2018.gadā apmācīti kā treneri – 8 IeVP darbinieki un – 80 IeVP un VPD darbinieki, kuri zināšanas par radikālismu izmanto darbā;  2) personām, kuras izdarījušas noziedzīgu nodarījumu pret personas tikumību un dzimumneaizskaramību (starpinstitucionālās sadarbības sanāksmju dalībnieku reģionālās apmācības, kopā ar VPD darbiniekiem). No IeVP kopš 2015.gada tika apmācīti 108 darbinieki un amatpersonas (2015.gadā – 26; 2016.gadā – 26, 2017.gadā – 28, 2018.gadā - 28 ).  **ESF:** 2018. gadā dažādās Projekta 9.1.3. organizētajās apmācībās kopumā piedalījās 145 IeVP dažādu līmeņu vadītāji. |
| 4. | IeVP un VPD darbinieku jaunu testēšanas metožu (psihometrijas testi) ieviešana | Darbam IeVP un VPD tiek atlasīti psiholoģiski piemēroti darbinieki | Testēto darbinieku īpatsvars 2022.gadā sasniedz 100% | Darbības plānots uzsākt 2019. gada 4. ceturksnī |
| 5. | Darbā ar ieslodzītajiem un bijušajiem ieslodzītajiem iesaistītā personāla apmācība, t.sk. darbinieku apmācība darbam ar jaunajām vai pilnveidotajām resocializācijas programmām/ apmācība notiesāto un bijušo ieslodzīto atlases nodrošināšanai programmu īstenošanai | Darbu ar notiesātajiem un bijušajiem ieslodzītajiem nodrošina atbilstoši sagatavoti darbinieki | 2150 darbinieki IeVP un VPD ir apmācīti jauno vai pilnveidoto resocializācijas programmu īstenošanai/ notiesāto un bijušo ieslodzīto atlasei | **ESF:** Projektā 9.1.3. 2018. gadā tika apmācīts kopumā 191 IeVP un VPD darbinieks. Absolūti lielākā darbinieku apmācība plānota pēc tam, kad tiks pabeigts darbs pie jauno resocializācijas programmu iegūšanas vai esošo programmu pilnveidošanas. |
| 6. | Ievadapmācība NVA pārstāvjiem un skolu pedagogiem, kas strādā ieslodzījuma vietās | Darbu ar notiesātajiem un bijušajiem ieslodzītajiem nodrošina atbilstoši sagatavoti darbinieki | 15 NVA darbinieki un skolu pedagogi tiek apmācīti gada laikā | **ESF:** Projekta 9.1.2. ietvaros2017. gada 1. un 4.ceturksnī tika īstenotas ikgadējas Nodarbinātības valsts aģentūras (turpmāk – NVA) darbiniekiem (karjeras konsultantiem) apmācības par ieslodzījuma vietu darba specifiku. 2018. gadā apmācības NVA konsultantiem notika 4.ceturksnī. Kopā pa 2017. - 2018. gadu ir notikušas 3 apmācības (2017.gada 17.februārī apmācīti 15 NVA konsultanti, 2017.gada 10.novembrī - 11 NVA konsultanti un 2018.gada 16.novembrī - 11 NVA konsultanti). Semināri NVA darbiniekiem 9.1.2. Projekta ietvaros paredzēti - 2017. gadā 2 reizes gadā, pārējos gados 1 reizi gadā līdz 2022. gadam.  Tāpat 2017. un 2018. gadā Projekta 9.1.3. ietvaros tika noorganizētas kopumā 10 (katru gadu 5) darbā ar ieslodzītajiem un bijušajiem ieslodzītajiem iesaistītā citu institūciju personāla, tai skaitā pašvaldību, biedrību un nodibinājumu, kā arī reliģisko organizāciju iesaistīto darbinieku apmācības darbam ar ieslodzītajiem un bijušajiem ieslodzītajiem. Apmācības tika organizētas dažādās Latvijas vietās - Daugavpilī, Liepājā, Valmierā, Jelgavā, Rīgā, Cēsīs, Preiļos, Kuldīgā un Bauskā. |
| 7. | Apmācības IeVP un VPD darbiniekiem bērnu tiesību aizsardzības jomā (BTAL 51.pants) | Darbu ar nepilngadīgajiem soda izpildē nodrošina atbilstoši apmācīti darbinieki | 587 VPD un IeVP darbinieki ir apmācīti bērnu tiesību aizsardzības jautājumos | **VB (VPD):** 2017. gadā kopumā zināšanas bērnu tiesību aizsardzības jomā apguva un pilnveidoja 64 VPD darbinieki, 2018. gadā - 36 VPD darbinieki.  **VB (IeVP):** 2017. gadā 12 IeVP un tās struktūrvienību amatpersonas pilnveidoja savas zināšanas, apgūstot zināšanu pilnveides izglītības programmu (24 stundas) bērnu tiesību aizsardzības jomā. Tādējādi, līdz 2017.gada 29.decembrim visas pārvaldes un ieslodzījuma vietu amatpersonas un darbinieki, kas strādā ar nepilngadīgajiem, ir apguvušas speciālās zināšanas bērnu tiesību aizsardzības jomā. Līdz ar to, ka nepilngadīgie ieslodzītie veselības stāvokļa dēļ var tikt pārvietoti uz Olaines cietuma Latvijas Cietumu slimnīcu, 2018. gadā bērnu tiesību aizsardzības jautājumos tika apmācīts arī Olaines cietuma (Latvijas Cietumu slimnīcas) priekšnieks.  2018. gadā bērnu tiesību aizsardzības jautājumos tika apmācīti trīs Ieslodzījuma vietu pārvaldes pārstāvji - Olaines cietuma (Latvijas Cietumu slimnīcas) priekšnieks un divi Projekta 9.1.2.pārstāvji, kas ieslodzījuma vietās organizē Ģimenes dienas. |
| 8. | Kopīgu apmācību organizēšana IeVP un VPD darbiniekiem | Ir izveidota vienota izpratne par soda izpildes pamatjautājumiem un darba metodēm abu iestāžu darbiniekiem tajās jomās, kurās nepieciešama vienota izpratne | 160 VPD un IeVP darbinieki ir apmācīti starpdisciplinārajos jautājumos gada laikā | **ESF:** Projekta 9.1.3. ietvaros 2017. gada 1.ceturksnī tika uzsākta darbības "Kopīgu apmācību sistēmas modeļu izstrāde, kas pamatota ar izpēti par VPD un IeVP mācību sistēmu apvienošanu" izpilde. 2017. un 2018. gadā Projektā 9.1.3 norisinājās izpēte par VPD un IeVP mācību sistēmu tuvināšanu, kā arī tika organizēts viens Projekta 9.1.3. ekspertu ārvalstu komandējums uz konferenci par tēmu - personāla attīstība un apmācības.  Darbības "E-mācību sistēmas un e-izglītības vides Moodle izveide, satura izstrāde un ieviešana IeVP un VPD" izpildes ietvaros Projektā 9.1.3. 2017. un 2018. gadā norisinājās izpēte. 2018. gada 3. ceturksnī šīs darbības ietvaros tika iegādāti 20 portatīvie datori.  2017. un 2018. gadā Projektā 9.1.3. norisinājās darbs pie izpētes un rokasgrāmatas satura izstrādes jaunuzņemtajiem ieslodzījuma vietu darbiniekiem. |
| Izveidotas un ieviestas e-mācību sistēmas abās iestādēs |  |
| Izstrādāta rokasgrāmata jaunajiem ieslodzījuma vietu darbiniekiem |  |
| 9. | IeVP Mācību centra kapacitātes stiprināšana | Mācību centrs spēj nodrošināt pietiekamu un kvalitatīvu apmācību IeVP darbiniekiem | 6 papildus algoti pasniedzēji, t.sk. no ārvalstīm | **ESF:** Projektā 9.1.3. 2017. gadā tika noslēgti līgumi par lektoru pakalpojumiem sešos divu dienu semināros.  Projektā 9.1.3. 2017. gada 3. ceturksnī tika apmācīti 90 IeVP darbinieki, 2017. gada 4. ceturksnī tika apmācīti 92 IeVP darbinieki. 2018. gadā mācības attiecīgajā projekta apakšdarbībā netika īstenotas. |
| Izvērtēta iespēja pārcelt centru uz jaunām un piemērotām telpām | Vērtējot iespēju piesaistīt nākamā perioda Norvēģijas valdības finanšu instrumenta līdzekļus, tika izvērtēta iespēja un pieņemts lēmums, ka ir nepieciešama jauna IeVP Mācību centra infrastruktūras būvniecība, lai nodrošinātu ieslodzījuma vietu darbiniekiem atbilstošu apmācību vidu un arī Projektā 9.1.3. ietverto aktivitāšu ilgtspēju un veidotu sinerģiju ar tām.  Ar Ministru kabineta 2018. gada 24. jūlija rīkojumu Nr. 356 tika atbalstīta Norvēģijas finanšu instrumenta 2014.–2021. gada perioda programmas "Korekcijas dienesti" koncepcija, kura paredz projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" īstenošanu. 2019. gada 22. martā tika parakstīts Programmas līgums starp Latvijas Republikas Finanšu ministriju un Norvēģijas Karalistes Ārlietu ministriju. Tajā paredzēts, ka  projekta īstenotāja budžets no 2019. gada jūnija līdz 2024. gada 30. aprīlim būs 14 073 529 *euro*. Programmas kopējais finansējums (bez divpusējām aktivitātēm paredzētā finansējuma) būs 15 294 118 *euro*, no kuriem valsts budžeta finansējums 15 % apmērā - 2 294 118 *euro* un Norvēģijas Ārlietu ministrijas finansējums 85 % apmērā - 13 000 000 *euro.*  **Līdz ar to, rezultatīvais rādītājs - izvērtēta iespēja pārcelt centru uz jaunām un piemērotām telpām - ir sasniegts.** |
| 10. | IeVP darbinieku profesijas standartu izstrāde | Nodrošināts skaidrs līdz šim neregulēto profesiju saturs (piemēram, resocializācijas darbinieki) | Izstrādāti un ieviesti trūkstošie IeVP darbinieku profesijas standarti | ESF: 2018. gada 2. ceturksnī tika izstrādāts pētījums par IeVP un VPD darbinieku profesionālajām kompetencēm, kā arī darbinieku individuālajām īpašībām un spējām. |
| Papildināts profesiju klasifikators |
| 11. | Personāla atlases sistēmas pilnveide, t.sk. darbinieku testēšanas metožu ieviešana | Pilnveidotā personāla atlases sistēma IeVP un VPD ļauj atlasīt kvalitatīvus pretendentus | Veikts IeVP un VPD nodarbināto profesionālo kompetenču pētījums | **ESF:**  Projektā 9.1.3. 2018. gada 2. ceturksnī tika pabeigta pētījuma par IeVP un VPD profesionālajām kompetencēm, kā arī darbinieku individuālajām īpašībām un spējām izstrāde.  Projektā 9.1.3. 2018. gada 3.  ceturksnī tika pabeigts personāla vadības funkciju audits IeVP un personāla procesu pilnveide atbilstoši reāli veicamajiem pienākumiem un atbilstoši ISO: 9001 un valsts pārvaldes izvirzītajām prasībām.  Personāla atlases sistēmas pilnveide, t.sk. darbinieku testēšanas metožu ieviešana IeVP un VPD, Projektā 9.1.3. tiks uzsākta 2019.gadā. Arī pētījums par izveidoto un ieviesto personāla atlases sistēmu IeVP un VPD tiks īstenots 2021. gadā. Savukārt resocializācijas sistēmas funkciju audits tiks uzsākts 2019.gadā. |
| Izstrādāti grozījumi normatīvajos aktos | Grozījumu normatīvajos aktos izstrāde tiks uzsākta 2020.gadā. |
| 12. | IeVP un VPD darbinieku profesionālās noturības stiprināšana | Nodrošināta darbinieku profesionālā noturība un darba vides stresa faktoru samazināšana vai novēršana | Psihologa/psihoterapeita konsultācijas gada laikā apmeklē 60 VPD un IeVP darbinieki, t.sk. pēc krīzes situācijām | **ESF:** Projektā 9.1.3. 2017. gadā organizētajās grupu supervīzijās un iegūto zināšanu nostiprināšanas pasākumos piedalījās 143, 2018. gadā –- 150 IeVP darbinieki, kas iesaistīti resocializācijas nodrošināšanā.  2017. gadā projekta organizētajās grupu supervīzijās piedalījās 42, 2018. gadā - 42 IeVP psihologi.  2017. gadā projekta organizētajās grupu supervīzijās un iegūto zināšanu nostiprināšanas pasākumos piedalījās 95, 2018. gadā - 33 IeVP kapelāni.  2017. gadā projekta organizētajās grupu supervīzijās piedalījās 24, 2018. gadā - 24 IeVP sociālie darbinieki.  2018. gadā projekta organizētajās grupu supervīzijās un iegūto zināšanu nostiprināšanas pasākumos piedalījās 67 IeVP un VPD darbinieki (izņemot resocializācijas darbiniekus).  2018. gadā notika 331 projekta organizēta individuālo supervīziju sesija (psihologa/psihoterapeita pakalpojumi) IeVP un VPD darbiniekiem.  2017. gadā projekta organizētajās VPD darbinieku, kas strādā ar dzimumnoziedzniekiem, profesionālās noturības stiprināšanai paredzētajās psihoterapeita konsultācijas un grupas supervīzijās piedalījās 24 VPD darbinieki, savukārt 2018. gadā notika 182 individuālas supervīziju sesijas.  2017. gadā projekta organizētajās individuālajās koučinga sesijās piedalījās divi IeVP un VPD nodarbinātie. 2018. gadā individuālajās un komandas koučinga sesijās kopumā piedalījās 21 IeVP un VPD nodarbinātais.  Projekta 9.1.3. ietvaros 2017. gadā tika novadītas 164 individuālās konsultācijas un supervīzijas 52 VPD darbiniekiem. Papildus individuālajām konsultācijām tika novadīta 3 komandu supervīzijas VPD teritoriālo struktūrvienību darbiniekiem. |
|  |  |  | Grupu supevīzijās gada laikā piedalās 200 VPD un IeVP darbinieki |  |
|  |  |  | Individuālajās supervīzijās gada laikā piedalās 490 VPD un IeVP darbinieki |  |
|  |  |  | Izstrādāti grozījumi normatīvajos aktos, nostiprinot supervīzijas kā obligātu prasību IeVP un VPD darbiniekiem | Grozījumi normatīvajos aktos tiks izstrādāti kopā ar normatīvo aktu grozījumiem, kas paredzēti 1.2.uzdevuma 11.apakšpunktā. |
| 13. | Pietiekama personāla skaita nodrošināšana kvalitatīvai ieslodzīto resocializācijai | Pilnveidotā resocializācijas personāla skaita attiecība pret ieslodzīto skaitu ļauj nodrošināt kvalitatīvu ieslodzīto resocializāciju | Tiek nodrošināta Pamatnostādnēs noteiktā resocializācijas personāla un ieslodzīto skaita attiecība | IeVP sniegtā informācija liecina, ka piešķirtā valsts budžeta finansējuma ietvaros tiek nodrošināts pietiekams IeVP personāla skaits.  Savukārt no 2016. gada 1. janvāra VPD tika izveidotas 3 jaunas amata vietas pakāpeniskai atsevišķu probācijas programmu īstenošanas atjaunošanai ieslodzījuma vietās.  Uz vienu VPD darbinieku (izvērtēšanas ziņojumu sagatavotāju) saņemto izvērtēšanas ziņojuma pieprasījumu no brīvības atņemšanas iestādes administrācijas par notiesātajiem, kuri pretendē uz nosacītu pirmstermiņa atbrīvošanu no soda izciešanas, skaits: 2016. gadā - 64; 2017. gadā – 50; 2018. gadā – 42. Neskatoties uz nelielu izvērtēšanas ziņojumu skaita samazinājumu, VPD personāla skaits vērtējams kā pietiekams, jo ir novērojams nodarbināto noslodzes pieaugums citu VPD funkciju ietvaros. |
| ***1.3. Brīvprātīgo darba kā soda izpildes procesa sastāvdaļas ieviešana - nevalstisko organizāciju piesaiste, t.sk. brīvprātīgo darbs*** | | | | |
| 1. | Līdzgaitnieku atlases sistēmas izveide, tai skaitā līdzgaitnieku apmācības un līdzgaitnieku darba koordinēšana | Nodrošināts sabiedrības pārstāvju atbalsts notiesātajam no soda izpildes sākuma brīža | 20 apmācītu brīvprātīgo ik gadu. | **ESF:** Projekta 9.1.2. ietvaros 2017.gadā tika apmācīti 38 līdzgaitnieki. 2018.gadā tika apmācīti 27 līdzgaitnieki.  Kopā 2017. - 2018.gadā tika apmācīti 65 līdzgaitnieki. |
| 10 apmācītu koordinatoru IeVP |
| 2. | Apmācības IeVP un VPD brīvprātīgajiem bērnu tiesību aizsardzības jomā | Darbu ar nepilngadīgajiem nodrošina atbilstoši apmācīti brīvprātīgie | 40 brīvprātīgie ir apmācīti bērnu tiesību aizsardzības jautājumos | 2017. gadā zināšanas bērnu tiesību aizsardzības jomā apguva un pilnveidoja 64 VPD darbinieki, 2018. gadā - 36 VPD darbinieki.  2017. gadā – 12 IeVP un tās struktūrvienību amatpersonas pilnveidoja savas zināšanas, apgūstot zināšanu pilnveides izglītības programmu (24 stundas). Tādējādi, līdz 2017. gada 29. decembrim visas pārvaldes un ieslodzījuma vietu amatpersonas un darbinieki, kas strādā ar nepilngadīgajiem, ir apguvušas speciālās zināšanas bērnu tiesību aizsardzības jomā. 2018. gadā bērnu tiesību aizsardzības jautājumos tika apmācīts arī Olaines cietuma (Latvijas Cietumu slimnīcas) priekšnieks un divi ESF projekta 9.1.2. pārstāvji. |
| 3. | Brīvprātīgo atlases un iesaistes modeļa ieviešana | Brīvprātīgo darbs ir soda izpildes procesa sastāvdaļa | Izstrādāti grozījumi normatīvajos aktos | **NFI, VB, ESF (VPD, IeVP):**  Līdzgaitniecības modelis VPD tika izstrādāts un ieviests VPD NFI projekta LV08/1 ietvaros - 2015. gadā. VPD NFI projektam LV08/1 noslēdzoties, VPD turpina uzsākto līdzgaitniecības ieviešanu VPD darba metožu pilnveidošanai par valsts budžeta līdzekļiem. ESF Projekta 9.1.2. ietvaros no 2017. gada tiek sniegts atbalsts līdzgaitniecības modeļa uzturēšanai un attīstībai, koncentrējoties uz no ieslodzījuma vietām atbrīvotām personām. VPD valsts budžeta ietvaros nodrošina līdzgaitniecību probācijas klientiem, kas nav ESF projekta mērķa grupa.  No 2017.gada maija līdzgaitniecībā iesaistījās 27 probācijas klienti. 2018.gadā iesaistījās 54 probācijas klienti.  Līdz 2017. gada II ceturksnim mācību pasākumus brīvprātīgajiem organizēja un finansēja VPD projekts LV08/1 un mācības savu amata pienākumu ietvaros vadīja VPD speciālisti. Pēc VPD projekta LV08/1 noslēguma, brīvprātīgo mācību organizēšanu un finansēšanu pārņēma Projekts 9.1.3., piesaistot mācību vadīšanai VPD un citus speciālistus.  Kopumā no 2016. gada 24. septembra līdz 2018. gada 31. decembrim sākotnējās apmācībās piedalījās 127 brīvprātīgie, kuri vēlāk izteica vēlēšanos kļūt par līdzgaitniekiem. Uz 2017. gada 29. decembri VPD bija noslēgti 36 līgumi ar līdzgaitniekiem.  2017. gadā tika sagatavota rokasgrāmata "Brīvprātīgā līdzgaitnieka rokasgrāmata" un pilnveidota rokasgrāmata "Ceļvedis līdzgaitniecībā" probācijas klientu lietu vadītājiem.  Uz 2018. gada 28. decembri VPD bija noslēgti 34 līgumi ar līdzgaitniekiem.  Nevalstisko organizāciju piesaistei, t.sk. brīvprātīgo darba nodrošināšanas VPD un IeVP veicināšanai, VPD projekta LV08/1 ietvaros 2016. gadā tika organizēta 1.konference VPD brīvprātīgajiem. 2017. un 2018. gadā šo konferenču organizēšanai tika piesaistīts Projekta 9.1.3. personāls un finansējums, konferences mērķa grupu paplašinot uz VPD un IeVP brīvprātīgajiem. Visās šajās brīvprātīgo darbam veltītajās konferencēs piedalījās arī nevalstisko organizāciju pārstāvji. |
| 4. | Brīvprātīgā darba sistēmas izveide, tai skaitā brīvprātīgo atlases sistēmas izveide un apmācības un brīvprātīgo darba koordinēšana | Nevalstiskās organizācijas un brīvprātīgie sniedz nozīmīgu ieguldījumu brīvības atņemšanas soda izpildē | 20 brīvprātīgie piedalās resocializācijas programmu īstenošanā VPD un IeVP | **ESF:** Projekta 9.1.2. ietvaros 2017. gadā tika apmācīti 47 brīvprātīgie. 2018. gadā tika apmācīti 27 brīvprātīgie.  Kopā pa 2017. - 2018. gadu ir apmācīti 74 brīvprātīgie un noorganizēta 1 konference brīvprātīgo darbam.  Brīvprātīgo atlases un iesaistes modeļa ieviešanai 2018. gada III ceturksnī Projektā 9.1.2. tika pabeigts darbs pie pētījuma "Pētījums par brīvprātīgo darba iespējām un līdzgaitniecības modeļa ieviešanu kriminālsodu izpildē". |
|  |  |  | Izstrādāti grozījumi normatīvajos aktos brīvprātīgā darba nostiprināšanai | Grozījumu normatīvajos aktos izstrāde tiks uzsākta 2019. gadā. |
| **2. RĪCĪBAS VIRZIENS** | | **NOVĒRST RESOCIALIZĀCIJAS ĪSTENOŠANAS ŠĶĒRŠĻUS, KAS SAISTĀS AR NOTIESĀTĀ VESELĪBAS STĀVOKLI, T.SK. ATKARĪBĀM** | | |
| **Nr.p.k.** | **Pasākums** | **Darbības rezultāts** | **Rezultatīvais rādītājs** | **Izpildes gaita** |
| ***2.1. Atkarību novēršanai nepieciešamās infrastruktūras izveide Olaines cietumā un resocializācijas programmu izstrāde un īstenošana*** | | | | |
| 1. | Atkarīgo centra darbībai nepieciešamās ēkas uzbūvēšana | Izveidota droša un atkarību novēršanai piemērota ieslodzījuma vietas infrastruktūra | Atkarīgo centrs Olaines cietumā (200 notiesāto izvietošanai) uzsāk darbu 2016. gada aprīlī | **NFI (IeVP):** Uzdevums tika izpildīts iepriekšējā atskaites periodā. Jaunuzbūvētais Atkarīgo centrs Olaines cietumā (200 notiesātajiem) tika atklāts 2016. gada oktobrī.  **Līdz ar to, rezultatīvais rādītājs ir sasniegts un uzdevums izpildīts.** |
| 2. | Nokomplektēta un nodrošināta Atkarīgo centra darbinieku apmācība pirms darba uzsākšanas | Atkarīgo centra darbu nodrošina atbilstoši apmācīti darbinieki | Pieņemti darbā 70 Atkarīgo centra darbinieki | **NFI (IeVP):** Uzdevums tika izpildīts iepriekšējā atskaites periodā. Atkarīgo centra amata vietas ir nokomplektētas ar īpaši apmācītiem darbiniekiem. Narkologa vakance šobrīd nav aizpildīta, bet tiek veikti pasākumi speciālista piesaistīšanai.  **Līdz ar to, rezultatīvais rādītājs ir sasniegts un uzdevums izpildīts.** |
| 100% Atkarīgo centra darbinieku ir pabeiguši apmācības pirms darba uzsākšanas |
| 3. | Īpašu resocializācijas programmu īstenošana Atkarīgo centrā (līdz 12 mēnešiem) | Nodrošināti specifiski resocializācijas līdzekļi atkarīgajiem Atkarīgo centrā | Atkarīgo centrā tiek īstenotas 2 īpašas resocializācijas programmas, kas vērstas uz atturēšanos atkarību izraisošu vielu lietošanas | 2017. gadā uz Olaines cietuma Atkarīgo centru tika nosūtīti 116 notiesātie, bet 2018. gadā 136 notiesātie.  Notiesātie Atkarīgo centrā tiek iesaistīti 2 resocializācijas programmās atkarību mazināšanai un šajā centrā notiesātie var atrasties līdz 12 mēnešiem.  **Līdz ar to, rezultatīvais rādītājs ir sasniegts un uzdevums izpildīts.** |
| 4. | Atkarīgo centra klientu atlasei nepieciešamo citu cietumu darbinieku apmācības | Atkarīgo centra klientus atlasa atbilstoši apmācīti darbinieki | 10 darbinieki citos cietumos ir apmācīti atlasīt klientus Atkarīgo centram | 10 koordinatori ieslodzījuma vietās veic klientu atlasi nosūtīšanai uz Atkarīgo centru.  9 ieslodzījuma vietās informatīvi izglītojošajās lekcijās NVO vieslektoru vadībā par vielu lietošanas kaitējuma mazināšanu piedalījās 162 ieslodzītie.  **Līdz ar to, rezultatīvais rādītājs ir sasniegts un uzdevums izpildīts.** |
| ***2.2. Atkarības vielu nelietošanai piemērotas infrastruktūras (drug-free nodaļu) izveide 2 ieslodzījuma vietās*** | | | | |
| 1. | Nepieciešamies infrastruktūras uzlabojumi ieslodzījuma vietās | Nodrošināta piemērota un droša vide (nodaļa), kur notiesātajam atgriezties pēc Atkarīgo centra programmu pabeigšanas, ja viņš netiek atbrīvots | Ieslodzījuma vietās izveidotas 2 drug-free nodaļas - jaunajā Liepājas cietumā un Iļģuciema cietumā | 2017. gadā tika izveidotas trīs nodaļas "Brīvs no atkarības" Liepājas, Daugavgrīvas un Jēkabpils cietumos.  **Līdz ar to, rezultatīvais rādītājs ir sasniegts un uzdevums izpildīts.** |
| 2. | Personāla apmācība ieslodzījuma vietās | Darbu ar notiesātajiem drug-free nodaļās nodrošina atbilstoši apmācīti darbinieki | Apmācīti 10 darbinieki ieslodzījuma vietās | Nodrošinot nepieciešamos infrastruktūras uzlabojumus ieslodzījuma vietās 2017. gadā tika izveidotas nodaļas "Brīvs no atkarības" Liepājas, Daugavgrīvas un Jēkabpils cietumos un apmācīti 10 ieslodzījuma vietu darbinieki.  **Līdz ar to, rezultatīvais rādītājs ir sasniegts un uzdevums izpildīts.** |
| ***2.3. Atkarīgo centra un drug - free nodaļu darbības regulējums normatīvajos aktos*** | | | | |
| 1. | Grozījumu normatīvajos aktos izstrāde, lai nodrošinātu tiesisku apiešanos ar notiesātajiem Atkarīgo centrā un drug-free nodaļās | Darbs ar notiesātajiem Atkarīgo centrā un drug-free nodaļās tiek veikts atbilstoši normatīvajos aktos noteiktajam | Izstrādāti grozījumi normatīvajos aktos | Šis uzdevums ir izpildīts, jo 2016. gada 13. jūlijā spēkā stājās likums "Grozījumi Latvijas Sodu izpildes kodeksā", kas noteica soda izciešanas režīmu un atkarību mazināšanas programmā iesaistīto notiesāto resocializācijas īpatnības Atkarīgo centrā. Savukārt Ministru kabineta 2017. gada 3. janvāra noteikumos Nr. 23 "Iekšējās kārtības noteikumi brīvības atņemšanas iestādes struktūrvienībā, kurā tiek īstenota resocializācijas programma atkarību mazināšanai" noteikta detalizēta iekšējā kārtība Atkarīgo centrā, notiesāto atlases, uzņemšanas un pārvietošanas kārtība, kā arī kārtība, kādā notiesāto izslēdz no atkarību mazināšanas programmas un attiecīgo lēmumu pieņemšanas kritēriji. Tāpat minētajos noteikumos noteikts, ka, pārvietojot uz brīvības atņemšanas iestādi notiesāto, kurš saskaņā ar resocializācijas plānā noteikto rezultātu apguvis atkarību mazināšanas programmu, viņu izvieto atsevišķi no notiesātajiem, kuri to nav apguvuši.  **Līdz ar to, rezultatīvais rādītājs ir sasniegts un uzdevums izpildīts.** |
| ***2.4. LCS un ieslodzījuma vietu medicīnas daļu darbības pilnveidošana*** | | | | |
| 1. | LCS iekšējā restrukturizācija un paplašināšana, t.sk. pietiekama personāla skaita nodrošināšana kvalitatīvai ieslodzīto veselības aprūpei | LCS sniedz veselības aprūpi ieslodzītajiem, kuru ir racionāli sniegt ieslodzījuma vietu sistēmā | Izdevumi ieslodzīto konvojēšanai uz ārstniecības iestādēm ārpus ieslodzījuma vietām saglabājas stabilā apjomā | 2017. gadā 2900 ieslodzītie tika pārvesti un apsargāti uz ārstniecības iestādēm ārpus ieslodzījuma vietām. Savukārt 2017. gadā LCS ārstējas 601 ieslodzītais.  2018. gadā 2900 ieslodzītie tika pārvesti un apsargāti uz ārstniecības iestādēm ārpus ieslodzījuma vietām. Savukārt 2018. gadā LCS ārstējas 734 ieslodzītie.  Līdz ar to situācija ieslodzīto pārvešanai saglabājas stabilā apjomā. |
|  |  | Noteiktā ārstniecības personu skaita attiecība pret ieslodzīto skaitu atkarībā no ārstniecības personāla specialitātes ļauj nodrošināt kvalitatīvu ieslodzīto veselības aprūpi drošos apstākļos | Tiek nodrošināta Pamatnostādnēs noteiktā personāla un ieslodzīto skaita attiecība |  |
| 2. | Ieslodzījuma vietu ārstniecības personu apmācības | Apmācītas ieslodzījuma vietu ārstniecības personas izprot darba ieslodzījumā specifiku un pārzina jaunākās metodes darbam ar ieslodzīto | Katru gadu tiek apmācītas 25 ārstniecības personas ieslodzījuma vietās | 2017. g. tika apmācītas 52 ārstniecības personas ieslodzījuma vietās.  2018. g. tika apmācītas 60 ārstniecības personas ieslodzījuma vietās.  **Līdz ar to, rezultatīvais rādītājs ir sasniegts un uzdevums izpildīts.** |
| **3. RĪCĪBAS VIRZIENS** | | **NODROŠINĀT IZGLĪTĪBAS VAI PROFESIJAS APGUVI BRĪVĪBAS ATŅEMŠANAS SODA IZCIEŠANAS LAIKĀ, KĀ REZULTĀTĀ BIJUŠAIS NOTIESĀTAIS PĒC ATBRĪVOŠANAS NO BRĪVĪBAS ATŅEMŠANAS IESTĀDES SĀK DARBA MEKLĒJUMUS** | | |
| **Nr.p.k.** | **Pasākums** | **Darbības rezultāts** | **Rezultatīvais rādītājs** | **Izpildes gaita** |
| ***3.1. Profesionālās izglītības un profesionālās pilnveides pasākumi ieslodzītajiem*** | | | | |
| 1. | Profesionālās piemērotības noteikšanas un prasmju pilnveidošanas pasākumu ieviešana notiesātajiem jau ieslodzījumā | Ieslodzītajiem, kas apguvuši valsts valodu, ir plašākas iespējas atrast darbu pēc atbrīvošanas | 96 notiesātie gadā, kas vecāki par 29 gadiem, ir apguvuši latviešu valodu | **ESF:** Projekta 9.1.2. ietvaros 2018. gadā valsts valodas apmācībās tika iesaistīti 153 ieslodzītie. 2017. gadā apmācības projekta ietvaros netika īstenotas. |
| Ieslodzītie tiek iesaistīti profesionālās tālākizglītības un neformālās izglītības programmās, paplašinot iespējas atrast darbu pēc atbrīvošanas | Profesionālās tālākizglītības un neformālās izglītības programmas īstenotas 250 personām ieslodzījuma vietās | **ESF**: 2018. gada 1. ceturksnī Projekta 9.1.3. ietvaros Rīgā notika ekspertu diskusija “Kādi ir šķēršļi bijušo ieslodzīto integrācijai darba tirgū?” ar Ieslodzījuma vietu pārvaldes, ieslodzījuma vietu, darba devēju, izglītības iestāžu, Nodarbinātības valsts aģentūras un Tieslietu ministrijas ekspertu piedalīšanos. Šī bija pirmā no kopumā 5 projekta laikā plānotajām diskusijām.  **VB:** 2017. gadā – ieslodzījuma vietās tika īstenotas 24 profesionālās izglītības programmas (profesionālās izglītības apgūšanā tika iesaistīti 2017. gadā - 625 ieslodzītie), 2018. gadā - 25 profesionālas izglītības programmas (vidēji 2018. gadā profesionālās izglītības apgūšanā tika iesaistīti 544 ieslodzītie). |
| 2. | Pasākumu ieviešana ieslodzīto un bijušo ieslodzīto karjeras plānošanai | Karjeras konsultācijas saņēmušiem notiesātajiem ir iespējams piemeklēt atbilstošākus profesionālās izglītības pasākumus | Ieslodzījuma vietās un pēc ieslodzījuma karjeras konsultanti konsultējuši 450 personas, kas vecākas par 29 gadiem | **ESF:** Projekta 9.1.2. ietvaros 2017. gadā 318 notiesātie saņēma individuālas vai/un grupu karjeras konsultācijas pirms iesaistīšanas profesionālās izglītības programmā un 407 ieslodzītie saņēma grupu karjeras konsultācijas sešās ieslodzījuma vietās ieslodzītajiem pirms atbrīvošanas (sakarā ar darba meklēšanu). 2018. gadā 251 notiesātie saņēma individuālas vai/un grupu karjeras konsultācijas pirms iesaistīšanas profesionālās izglītības programmā un 303 ieslodzītie saņēma grupu karjeras konsultācijas sešās ieslodzījuma vietās ieslodzītajiem pirms atbrīvošanas sakarā ar darba meklēšanu.  Kopā pa 2017. - 2018. gadu aktivitātes ietvaros atbalstu saņēmuši 1279 ieslodzītie.  **Līdz ar to, rezultatīvais rādītājs ir sasniegts un uzdevums izpildīts.** |
| 250 ieslodzītie iesaistīti profesionālās izglītības programmu praksē ieslodzījuma vietā | **ESF:** Projekta 9.1.2. ietvaros profesionālās izglītības programmu klāsta izvērtēšanu plānots veikt kā divus pētījumus (ārpakalpojums) 2019. gada 4.ceturksnī un otru 2022. gada 4. ceturksnī. Pētījumu mērķis – atbilstoši darba tirgus pieprasījumam izvērtēt esošo profesionālās izglītības programmu piedāvājumu ieslodzījuma vietās.  Plānots izvērtēt visas apgūstāmās izglītības programmas un atbilstoši pētījuma rezultātiem ieslodzījuma vietās ieslodzīto apmācību programmā ieviest atbilstošākās profesionālās izglītības programmas, kā arī iestādes budžeta ietvaros nodrošināt darba piedāvājumam atbilstošāko profesionālās izglītības programmu prakses vietas un piesaistīt prakses vadītājus ieslodzījuma vietās. |
| ***3.2. Profesionālās izglītības un profesionālās pilnveides pasākumi ieslodzījumā esošajiem jauniešiem "Jauniešu garantijas" ietvaros*** | | | | |
| 1. | Jauniešu garantijas ietvaros (jauniešiem no 15-29 gadus vecas personas) nodrošināta pamatprasmju un kompetenču (profesionālās tālākizglītības un profesionālās pilnveides izglītības programmu) apguves pasākumu īstenošana jauniešiem ieslodzījuma vietās, kā arī karjeras atbalsta pasākumu īstenošana ieslodzījuma vietās | Ieslodzītajiem jauniešiem, kas tiek iesaistīti pamatprasmju apguvē, palielinās iespējas iesaistīties darba tirgū pēc ieslodzījuma | Pamatprasmju apguve nodrošināta 10 jauniešiem ieslodzījuma vietās | **ESF (IZM):** Eiropas Savienības fondu darbības programmas „Izaugsme un nodarbinātība” 7.2.1.specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākuma "Sākotnējās profesionālās izglītības programmu īstenošana Jauniešu garantijas ietvaros” projekta "Sākotnējās profesionālās izglītības programmu īstenošana Jauniešu garantijas ietvaros" (vienošanās Nr. 7.2.1.2./15/I/001) īstenošanas ietvaros 2015.-2016.gadā profesionālās pilnveides izglītības programmās un 2.kvalifikācijas līmeņa profesionālās tālākizglītības programmā tika iesaistīti 505 ieslodzītie jaunieši vecumā no 15 līdz 29 gadiem, 2017.gadā – 20 ieslodzītie jaunieši. 2018.gadā minētā projekta aktivitātes ieslodzījuma vietās netika īstenotas. |
| Ieslodzītajiem jauniešiem, kas tiek iesaistīti profesionālās tālākizglītības programmu apguvē, palielinās iespējas iesaistīties darba tirgū pēc ieslodzījuma | Profesionālās tālākizglītības programmas īstenotas 40 jauniešiem ieslodzījuma vietās |
| Ieslodzītajiem jauniešiem, kas tiek iesaistīti profesionālās pilnveides programmu apguvē, palielinās iespējas iesaistīties darba tirgū pēc ieslodzījuma | Profesionālās pilnveides programmas īstenotas 450 jauniešiem ieslodzījuma vietās |
| Ieslodzītajiem jauniešiem, kas saņem karjeras konsultācijas ieslodzījuma vietās, iespējams piemeklēt atbilstošākas profesionālās izglītības programmas | Karjeras atbalsta pasākumi nodrošināti 1500 jauniešiem ieslodzījumu vietās |
| ***3.3. Specifisku atbalsta pasākumu ieviešana bijušo notiesāto nodarbinātībai*** | | | | |
| 1. | Psihologa konsultācijas VPD klientiem, lai novērstu problēmas, kuras traucē klienta nodarbinātībai | VPD klienti saņem psihologa konsultācijas, tādējādi novēršot šķēršļus nodarbinātībai | 300 VPD klienti saņēmuši psihologa konsultācijas | **ESF:** Projekta 9.1.2. ietvaros 2018. gadā speciālista konsultāciju saņēma 17 klienti. |
| 2. | Atkarību novēršanas iespēju nodrošināšana VPD klientiem | VPD klienti saņem atkarību novēršanas pakalpojumus, ja viņiem konstatēta šāda resocializācijas vajadzība | Katru gadu 20 VPD klienti tiek iesaistīti Minesotas programmā | **ESF:** Projekta 9.1.2. ietvaros 2018.gadā Minesotas programmā tika iesaistīti 2 klienti. |
| **4. RĪCĪBAS VIRZIENS** | | **UZLABOT NOTIESĀTĀ SOCIĀLI POZITĪVĀS ATTIECĪBAS AR ĢIMENI UN SABIEDRĪBU, VEICINOT ATGRIEŠANOS TAJĀ** | | |
| **Nr.p.k.** | **Pasākums** | **Darbības rezultāts** | **Rezultatīvais rādītājs** | **Izpildes gaita** |
| ***4.1. Moderno saziņas tehnoloģiju ieviešana saziņas ar tuviniekiem iespēju paplašināšanai atsevišķām notiesāto grupām*** | | | | |
| 1. | Atsevišķām notiesāto grupām paplašināta saziņas iespēja ar tuviniekiem, izmantojot jaunas saziņas tehnoloģijas | Paplašinātas notiesāto saziņas iespējas ar tuviniekiem pozitīvu sociālo saišu saglabāšanai | 45% uz mūžu notiesāto un 20% no Latvijas cietuma slimnīcā esošajiem notiesātajiem izmanto videozvana iespējas saziņai ar tuviniekiem | 2017. gada 1. augustā stājās spēkā likums "Grozījumi Latvijas Sodu izpildes kodeksā", saskaņā ar kuru nepilngadīgo notiesāto tiesību apjoms tika paplašināts, proti, noteiktas tiesības sazināties ar radiniekiem un citām personām ar videozvanu. 2017. gada 21.  decembrī stājās spēkā likums "Grozījumi Latvijas Sodu izpildes kodeksā", saskaņā ar kuru papildus Latvijas Sodu izpildes kodeksā noteiktajām tiesībām notiesātajiem ārvalsts pilsoņiem un notiesātajiem, kuru pastāvīgā dzīvesvieta nav Latvija, ir tiesības sazināties ar radiniekiem, laulāto un citām personām ar videozvanu. Savukārt atbilstoši likumā "Grozījumi Apcietinājumā turēšanas kārtības likumā", kas stājās spēkā 2018. gada 3. janvārī, noteiktajam papildus Apcietinājumā turēšanas kārtības likumā minētajām tiesībām apcietinātajam ārvalstniekam un apcietinātajam, kuram pastāvīgā dzīvesvieta nav Latvija, ir tiesības sazināties ar radiniekiem, laulāto vai citām personām ar videozvanu. Nepilngadīgajiem apcietinātajiem tiesības izmantot videozvanu turpina nodrošināt pilotprojekta ietvaros.  **Līdz ar to, rezultatīvais rādītājs ir sasniegts un uzdevums izpildīts** |
| 2. | Likvidēti telefona sarunu skaita ierobežojumi daļēji slēgtajos cietumos | Paplašinātas saziņas iespējas ar tuviniekiem pa telefonu | 100% notiesāto, kas sodu izcieš daļēji slēgtajā cietumā, sazinās ar tuviniekiem pa telefonu bez ierobežojumiem | Ar 2015. gada 18. jūnija grozījumiem Latvijas Sodu izpildes kodeksā, no 2015.gada 14. jūlija spēkā ir grozījums, kas Latvijas Sodu izpildes kodeksa 50.5 panta septītās daļas 3.punktu izteic šādā redakcijā: "3) izmantot telefonsarunas bez skaita ierobežojuma;". Ņemot vēra minēto, visām personām, kuras sodu izcieš daļēji slēgtajā cietumā, ir iespēja sazināties ar tuviniekiem pa telefonu bez ierobežojumiem.  **Līdz ar to, rezultatīvais rādītājs ir sasniegts un uzdevums izpildīts** |
| ***4.2. Atbalsta pasākumi notiesāto ģimenēm*** | | | | |
| 1. | Psihoterapeita konsultāciju nodrošināšana notiesāto ģimenēm, lai veicinātu bijušā ieslodzītā atgriešanos ģimenē | Notiesāto ģimenes locekļiem ir iespēja saņemt psihoterapeita konsultācijas, it īpaši, ja viņi paši ir cietuši no notiesātā | Notiesāto ģimenes locekļu skaits, kas ir saņēmuši psihoterapeita konsultācijas, pieaug | **ESF:** Projekta 9.1.2. ietvaros sadarbībā ar VPD Rīgas teritoriālo struktūrvienību 2018. gadā tika organizētas 4 probācijas speciālistu konsultācijas ieslodzīto un bijušo ieslodzīto personu ģimenes locekļiem. Probācijas speciālistu konsultāciju mērķgrupa ir notiesāto, kuri pretendē uz pirmstermiņa atbrīvošanos, ģimenes locekļi. Tiek aprobēts/ pielāgots probācijas speciālistu konsultāciju modelis. Konsultācijas tiks organizētas vienu reizi mēnesī.  2019.gadā tiks izsludināts iepirkums “Psihiskās veselības speciālistu konsultācijas bijušajiem ieslodzītajiem un ieslodzīto un bijušo ieslodzīto ģimenes locekļiem”. |
| 2. | Vardarbīgo un dzimumnoziedznieku ģimenes locekļiem domāto programmu pārņemšana un īstenošana | Vardarbīgo un dzimumnoziedznieku ģimenes locekļi ir sagatavoti tam, ka bijušais ieslodzītais atgriezīsies ģimenē | Pārņemta un tiek īstenota 1 programma | **ESF:** Projekta 9.1.2. ietvaros 2019. gada sākumā tiks sagatavots ziņojums par notiesāto varmāku ģimenes locekļiem domātajām programmām Latvijā un ārzemēs un apakšdarbības īstenošanas plānu. |
| 3. | Jauniešu likumpārkāpēju vecākiem domātu programmu pārņemšana un īstenošana | Jauniešu likumpārkāpēju vecāki ir sagatavoti tam, ka jaunietis pēc ieslodzījuma atgriezīsies ģimenē | Pārņemta un tiek īstenota 1 programma | **ESF:** Projekta 9.1.2. ietvaros 2018. gadā tika sagatavots ziņojums par specifiskas programmas – Multidimensionālās ģimenes terapijas programmas (uz pierādījumiem balstīta programma - *Multidimensional Family Therapy* – *MDFT*) pārņemšanu un ieviešanu Latvijā. Multidimensionālās ģimenes terapijas programma domāta jauniešiem ar delinkventu uzvedību un viņu ģimenes locekļiem. |
| ***4.3. Pasākumi ieslodzīto un viņu tuvinieku saišu uzturēšanai*** | | | | |
| 1. | Izglītojoša un saliedējoša rakstura pasākumi | Palielinās ģimenes iesaiste soda izpildes procesā | Slēgtajos un daļēji slēgtajos cietumos gadā vismaz vienu reizi notiek ģimenes dienas noteiktām notiesāto grupām | **ESF:** Projekta 9.1.2. ietvaros 2017. gadā slēgtajos un daļēji slēgtajos cietumos tika īstenoti 15 ģimenes dienu pasākumi un tajos tika iesaistīti 222 ieslodzītie, 367 ģimenes locekļi. 2018. gadā slēgtajos un daļēji slēgtajos cietumos tika īstenoti 49 ģimenes dienu pasākumi un tajos tika iesaistīti 522 ieslodzītie, 991 ģimenes locekļi. |
| ***4.4. Informatīvie pasākumi un labās prakses popularizēšana sabiedrības stereotipu maiņai*** | | | | |
| 1. | Ikgadēji informatīvi un labās prakses popularizēšanas pasākumi stereotipu mainīšanai par bijušajiem ieslodzītajiem | Samazinās sabiedrības stereotipi, kas traucē bijušo notiesāto integrācijai sabiedrībā | Katru gadu tiek organizēti pasākumi (ikgadēja konference, ieslodzīto darbu izstādes) | **ESF:**  Projektā 9.1.3.:   * 2017. gada 4. ceturksnī Rīgā tika organizēta konference "Veidojot labo praksi". 2018. gada 4. ceturksnī Jūrmalā norisinājās konference "Misija-personāls"; * 2018. gada 4. ceturksnī noslēdzās sabiedriskās domas pētījums par labās prakses popularizēšanas pasākumiem stereotipu mainīšanai par bijušajiem ieslodzītajiem; * 2018. gada 1. ceturksnī tika izvietots 41 roll-up stends (informatīvais plakāts). 29 stendi izvietoti VPD telpās, pārējie IeVP telpās. * regulāri tiek apkopota informācija par projekta aktivitātēm un publicēta IeVP un VPD mājaslapās.   **ESF (Tieslietu ministrija):** Tehniskās palīdzības Tieslietu ministrijai kā atbildīgajai iestādei informācijas un publicitātes pasākumu īstenošanā (Projekta Nr. 10.1.2.0/TP/008) ietvaros, 2017. un 2018. gadā tika īstenoti sekojoši pasākumi:   * Infografika par Projektu 9.1.2. un 9.1.3. ieguvumiem: "Mēs strādājam drošākai sabiedrībai"; * Piecas preses relīzes (piemēram, "Latvijas cietumos ieslodzītie saņems Nodarbinātības valsts aģentūras speciālistu karjeras konsultācijas" 2017. gada 21. februārī un "Eksperti spriež, kā sekmēt bijušo ieslodzīto integrāciju sabiedrībā un darba tirgū" 2018. gada 10. aprīlī).   2018. gada aprīlī Valmieras Tūrisma informācijas centrā bija skatāma Valmieras cietuma ieslodzīto veidota darbu izstāde, kur bija apskatāmas dažāda izmēra gleznas, kokgriezumi, darbi no ādas.  2018. gada novembrī – decembrī Rīgas Domes telpās notika mākslas un amatniecības darbu izstāde "Mans talants Latvijai 100 gadu jubilejā", kur bija apskatāmi vairāk nekā 100 Latvijas ieslodzījuma vietās tapušie darbi glezniecības, grafikas, tēlniecības, pinumu un citās tehnikās.  2018. gada jūlijā – augustā Olaines Vēstures un mākslas muzejā bija apskatāma Olaines un citās Latvijas ieslodzījuma vietās esošo ieslodzīto mākslas un amatniecības radošo darbu izstāde. |
| **5. RĪCĪBAS VIRZIENS** | | **SAMAZINĀT IESPĒJU NOTIESĀTAJAM ATGRIEZTIES KRIMINĀLĀ VIDĒ** | | |
| **Nr.p.k.** | **Pasākums** | **Darbības rezultāts** | **Rezultatīvais rādītājs** | **Izpildes gaita** |
| ***5.1. Atbalsta programmu un jaunu atbalsta metožu sabiedrībā ieviešana bijušajiem ieslodzītajiem*** | | | | |
| 1. | Atbalsta programmu bijušajiem ieslodzītajiem sertificēšanas sistēmas izveide un īstenošana | Bijušajam ieslodzītajam pēc soda izpildes tiek nodrošināta speciāla atbalsta programma noziedzīgās uzvedības risku mazināšanai | Veikts pētījums par sertificēšanas kritērijiem un metodiku | Uzdevuma izpilde iespējama tikai pēc 5.2.uzdevuma "Bīstamo noziedznieku uzraudzības modeļa ieviešana notiesātajiem ar augstu vardarbīga vai dzimumnozieguma risku pēc atbrīvošanas no brīvības atņemšanas iestādes vai VPD uzraudzības" izpildes.  Uzdevums tiks grozīts atbilstoši 5.2. uzdevuma izpildes gaitā gūtajiem secinājumiem. |
| Sertificētās atbalsta programmās iesaistīti 100 bijušie ieslodzītie gadā (70 ieslodzītie pirmajā gadā) |
| Izstrādāti grozījumi normatīvajos aktos jaunā resocializācijas posma sabiedrībā ieviešanai, t.sk. resocializācijas definīcijas paplašināšana, atbalsta sistēmas ieviešana, ieskaitot sertificēšanas kritēriju noteikšanu |
| 2. | Jaunu atbalsta metožu īstenošana bijušajiem ieslodzītajiem | Jaunu atbalsta metožu īstenošana ļauj apvienot dažādu institūciju un sabiedrības rīcībā esošos resursus, lai samazinātu noziedzīgas uzvedības riskus | Nodrošināti 5 starpinstitucionālās sadarbības grupas (MAPPA) koordinatoru darbība VPD | 2015. gada 23. novembrī starp VPD, Valsts policiju un IeVP tika noslēgta starpresoru vienošanās “Par sadarbību atkārtotu noziedzīgu nodarījumu pret tikumību un dzimumneaizskaramību izdarīšanas novēršanai”. Starpresoru vienošanās nosaka kārtību, kādā puses organizē starpinstitūciju sanāksmes, lai savas kompetences ietvaros novērstu atkārtotus noziedzīgus nodarījumus pret tikumību un dzimumneaizskaramību (MAPPA metode).  VPD nav ieviesta atsevišķa koordinatora amata vieta, bet ir noteikta atbildīgā amatpersona par starpresoru vienošanās izpildi, tai skaitā nosakot amatpersonas amata aprakstā papildus esošajiem amata pienākumiem šādus pienākumus: koordinēt starpinstitūciju sadarbību struktūrvienībās darbā ar personām, kuras ir izdarījušas noziedzīgu nodarījumu pret personas tikumību un dzimumneaizskaramību, sniegt konsultatīvu un praktisku atbalstu struktūrvienībām starpinstitūciju sadarbības jautājumos, vadīt mācības VPD nodarbinātajiem un sadarbības partneriem par starpinstitūciju sadarbības jautājumiem, sniegt priekšlikumus starpinstitūciju sadarbības attīstībai un pilnveidei u.c.  VPD iniciēto un sasaukto starpinstitūciju sanāksmju (STIS) skaits:  1) 2016.gadā – 123 sanāksmes par dzimumnoziedzniekiem un 74 sanāksmes par citu kategoriju probācijas klientiem;  2) 2017.gadā – 303 sanāksmes par dzimumnoziedzniekiem un 150 sanāksmes par citu kategoriju probācijas klientiem;  3) 2018.gadā – 151 sanāksme par dzimumnoziedzniekiem un 330 par citu kategoriju probācijas klientiem.  **Ieslodzījuma vietās** sasaukto starpinstitūciju sanāksmju skaits:  1) 2016.gadā – 93 sanāksmes par dzimumnoziedzniekiem un citu kategoriju notiesātajiem;  2) 2017.gadā – 103 sanāksmes par dzimumnoziedzniekiem un citu kategoriju notiesātajiem;  3) 2018.gadā – 147 sanāksmes par dzimumnoziedzniekiem un citu kategoriju notiesātajiem.  **ESF: -** Projekta 9.1.2. ietvaros, atbalstot STIS modeļa attīstīšanu, 2017. gadā notika 2 STIS sanāksmes, 2018.gadā - 53 STIS sanāksmes. Kopā 2017. - 2018. gadā ir notikušas 55 sanāksmes, kurās risināti bijušo notiesāto gadījumi.  - Uzdevuma "Konferences par starpinstitucionālās sadarbības modeļa īstenošanu" izpildei Projekta 9.1.2. ietvaros noorganizētas 2 konferences:   * Atzīmējot Eiropas dienu Bērnu aizsardzībai pret seksuālo vardarbību 2017. gada 23. novembrī notika starpinstitūciju sadarbībai veltīta konference, strādājot ar ģimenēs veiktiem dzimumnoziegumiem pret bērniem " Dzimumnoziegums ģimenē un MĒS” * Sadarbībā ar Valsts probācijas dienestu, Valsts policiju, biedrību “Centrs Dardedze”, Latvijas Drošāka interneta centru un biedrību “Papardes zieds” 2018. gada 21. novembrī notika konference “Starpinstitucionālā sadarbība: dzimumnoziedznieks".   Grozījumu izstrāde normatīvajos aktos, lai ieviestu starpinstitūciju sanāksmes kā obligātu sadarbības formu noteiktu kategoriju notiesāto atbrīvošanas gadījumā, tiks uzsākta 2019. gadā. |
|  |  |  | Starpinstitucionālās sadarbības grupā (MAPPA) risināti līdz 10 bijušo ieslodzīto gadījumi gadā |  |
|  |  |  | Izstrādāti grozījumi normatīvajos aktos jaunā resocializācijas posma sabiedrībā ieviešanai, t.sk. nostiprinot starpinstitucionālās sadarbības grupas (MAPPA) metodi |  |
| 3. | Atbalsta/kontroles pasākumu sabiedrībā bijušajiem ieslodzītajiem, kuri tiesāti par noziegumiem pret tikumību un dzimumneaizskaramību ("Apļu projekta" turpinājums), izstrādāšana un īstenošana | Bijušajiem ieslodzītajiem tiek nodrošināts nepieciešamais atbalsts un kontrole, kas ļauj samazināt specifiskās noziedzīgās uzvedības riskus | "Apļu projekta" turpinājuma aktivitātēs iesaistīti 5 bijušie notiesātie gadā | **ESF:** Projekta 9.1.2. ietvaros atbalsta un atbildīguma apļos 2018.gadā tika iesaistīti 2 VPD klienti. Tiek turpināts darbs pie mērķgrupai atbilstošu ieslodzīto meklēšanas, kā arī ir veiktas vairākas intervijas ar VPD dienesta klientiem par viņa iesaistīšanu brīvprātīgo aplī, plānota atbilstošu ieslodzīto intervēšana un motivēšana. Plašsaziņas līdzekļos izvietoti sludinājumi, kā arī rīkoti semināri un prezentācijas institūcijās, lai piesaistītu jaunus brīvprātīgos. Tika turpinātas sarunas ar ieslodzījuma vietās strādājošajiem profesionāļiem, lai informētu viņus par atbalsta un atbildīguma apļu iniciatīvu, lai viņi varētu tālāk šo informāciju nodot notiesātajiem un motivētu viņus iesaistīties. Apmeklējot ieslodzījuma vietas, apzināts aptuvenais mērķgrupai atbilstošais ieslodzīto daudzums. Kavējošais faktors ir klientu nevēlēšanās iesaistīties atbalsta un atbildīguma apļos.  Grozījumu izstrāde normatīvajos aktos, lai nostiprinātu apļu iniciatīvu, tiks uzsākta 2020. gadā. |
|  |  |  | Izstrādāti grozījumi normatīvajos aktos jaunā resocializācijas posma sabiedrībā ieviešanai, t.sk. nostiprinot konkrēto metodi |  |
| ***5.2. Bīstamo noziedznieku uzraudzības modeļa ieviešana notiesātajiem ar augstu vardarbīga vai dzimumnozieguma risku pēc atbrīvošanas no brīvības atņemšanas iestādes vai VPD uzraudzības*** | | | | |
| 1. | Preventīvās uzraudzības īstenošana notiesātajiem, kas atbrīvošanas brīdī vai brīdī, kad beidzas VPD uzraudzība, saglabā augstu vardarbīga vai dzimumnozieguma risku | Augsta vardarbīga un dzimumnozieguma riska personām tiek īstenota uzraudzība, kas nepieciešama, lai novērstu jauna sevišķi smaga noziedzīga nodarījuma risku | Pētījums par preventīvās uzraudzības īstenošanu citās valstīs | **NFI:** Saskaņā ar 2016. gada 4. februārī noslēgto līgumu SIA "Agile & CO" 2016. gadā veica pētījumu par Krimināllikuma regulējumu attiecībā uz preventīvo uzraudzību un preventīvo aizturēšanu citās valstīs un Latvijas likumdošanas izpēte šajā kontekstā.  **Līdz ar to, rezultatīvais rādītājs ir sasniegts.** |
| Izstrādāti grozījumi normatīvajos aktos, lai ieviestu preventīvo uzraudzību | 2017. gada 2. martā ar tieslietu ministra rīkojumu tika izveidota darba grupa Preventīvās uzraudzības sevišķi bīstamiem likumpārkāpējiem ieviešanai. 2017.un 2018. gadā darba grupa izstrādā likumprojektu Eiropas Padomes Ministru komitejas Ieteikuma CM/Rec(2014)3 dalībvalstīm par bīstamiem likumpārkāpējiem ieviešanai. Likumprojektu “Preventīvo piespiedu līdzekļu piemērošanas un izpildes likums” 2019. gada beigās paredzēts izsludināt Valsts sekretāru sanāksmē. Minētais likumprojekts rada priekšnoteikumus 5.1.1.pasākuma "Sertificētas atbalsta/kontroles programmas īstenošana" precizēšanai, jo atbilstoši šobrīd izstrādātajam likumprojektam, 5.1.1. pasākumā paredzētais kļūst par vienu no preventīvajiem piespiedu līdzekļiem izmantojamu iespēju. |
| Preventīvā uzraudzība tiek īstenota 100% visiem, kam noteikts attiecīgais risks | Rezultatīvo rādītāju varēs sasniegt tikai pēc augstāk minētā likumprojekta stāšanās spēkā un piemērošanas uzsākšanas, visticamāk – pēc Pamatnostādņu un Plāna darbības termiņa beigām. |
| **6. RĪCĪBAS VIRZIENS** | | **NODROŠINĀT resocializācijas īstenošanas vajadzībām piemērotu ieslodzījuma vietu infrastruktūru** | | |
| **Nr.p.k.** | **Pasākums** | **Darbības rezultāts** | **Rezultatīvais rādītājs** | **Izpildes gaita** |
| ***6.3. Resocializācijas vajadzībām atbilstošas ieslodzījuma vietu infrastruktūras nodrošināšana*** | | | | |
| 1. | Jaunās cietumu infrastruktūras būvniecība | Nodrošināta starptautiskajiem un nacionālajiem standartiem atbilstoša un droša infrastruktūra efektīvai notiesāto resocializācijai | Liepājas (Kurzemes) cietuma darbības uzsākšana 2018.gadā | Paziņojums par iepirkumu "Jauna cietuma kompleksa Alsungas ielā 29, Liepājā, būvniecība" Iepirkumu uzraudzības biroja mājaslapā un Eiropas Savienības Oficiālajā Vēstnesī tika publicēts 2017. gada 17. februārī. 2017. gada 31. maijā tika saņemti piedāvājumi no diviem pretendentiem.  Vienlaikus 2017. gada februārī tika izstrādāts un apstiprināts atklāta konkursa "Jauna cietuma kompleksa Alsungas ielā 29, Liepājā, būvuzraudzība" nolikums; paziņojums par iepirkumu tika publicēts 2017. gada 27. februārī Iepirkumu uzraudzības biroja mājaslapā un Eiropas Savienības Oficiālajā Vēstnesī. Līdz norādītajam piedāvājumu iesniegšanas termiņam piedāvājumu iesniedza viens pretendents.. Tā kā iepirkuma komisija, uzsākot pretendenta vērtēšanu, konstatēja, ka pretendents neatbilst atklāta konkursa nolikumā izvirzītajām kvalifikācijas prasībām, tad tālāka piedāvājuma vērtēšana tika izbeigta, pieņemot lēmumu par iepirkuma izbeigšanu bez rezultātiem.  Saskaņā ar Ministru kabineta 2017.gada 8.septembra lēmumu (sēdes prot. Nr.44 1. § 13.punkts) jaunā Liepājas cietuma būvniecības procesa uzsākšana tika atlikta līdz 2020.gadam.  Pamatojoties uz Ministru kabineta pieņemto lēmumu, TNA 2017.gada 15.septembrī pārtrauca atklāto konkursu "Jauna cietuma kompleksa Alsungas ielā 29, Liepājā, būvniecība" (TNA 2016/44).  2018.gada 6.februārī Ministru kabinets (prot. Nr.7, 40.§) pieņēma lēmumu atbalstīt jauna cietuma būvniecības Liepājā uzsākšanu atbilstoši informatīvajā ziņojumā "Par Ministru kabineta 2017.gada 8.septembra sēdē (prot. Nr.44 2.§ 2.punkts) dotā uzdevuma izpildei nepieciešamo rīcību" iekļautajam 2.variantam. Papildus MK nolēma atļaut jauna iepirkuma izsludināšanu par jaunā Liepājas cietuma būvniecību un būvprojektēšanu, ieskaitot autoruzraudzību, kā arī par būvuzraudzību.  2019.gada janvārī noslēdzās jauns iepirkuma konkurss par jaunā Liepājas cietuma būvniecību. Piedāvājumus iesniedza divi pretendenti; tika pasludināts uzvarētājs un tiek gaidīts valdības lēmums par jaunā Liepājas cietuma finansēšanas avotiem.  Tieslietu ministrija aktīvi darbojas pie minētā uzdevuma izpildes gan attiecībā uz esošo ieslodzījuma vietu infrastruktūras remontēšanu vai pārbūvi, gan saistībā ar jaunā Liepājas cietuma būvniecību. |
| Latgales cietuma darbības uzsākšana 2022.gadā |
| Pierīgas cietuma darbības uzsākšana 2025.gadā |
| Vidzemes cietuma darbības uzsākšana 2028.gadā |
| Olaines cietuma paplašināšana 2030.gadā |

1. Partnerības līguma Eiropas Savienības investīciju fondu 2014.-2020. gada plānošanas periodam Darbības programmas "Izaugsme un nodarbinātība" specifiskā atbalsta mērķa Nr. 9.1.2. "Palielināt bijušo ieslodzīto integrāciju sabiedrībā un darba tirgū" (turpmāk – SAM 9.1.2.) un SAM Nr. 9.1.3. "Paaugstināt resocializācijas sistēmas efektivitāti" finansējums; [↑](#footnote-ref-2)
2. TM un Norvēģijas valdības divpusējā finanšu instrumenta līdzfinansētās programmas "Latvijas korekcijas dienestu un Valsts policijas īslaicīgās aizturēšanas vietu reformareformaKorekcijas dienesti" finansējums. [↑](#footnote-ref-3)
3. Valsts budžeta līdzekļi [↑](#footnote-ref-4)